หลังจากไปเดินงานไทยเที่ยวไทยที่ไบเทคแล้วได้คูปองเงินสดของร้านนี้มา เราเลยตัดสินใจมาทานกันที่เมกาบางนา ร้านอยู่ชั้น 2 ด้านนอกนะคะ อยู่เยื้องๆสตาร์บัค ขึ้นบันไดเลื่อนตรงข้างประชาสัมพันธ์มาแล้วเดินออกมาด้านนอก เลี้ยวขวาร้านก็อยู่ทางขวาค่ะ
เรามาถึงร้านโดยที่ไม่รู้เลยว่าตอนนี้ทางร้านมีโปรโมชั่นบุฟเฟ่ต์ด้วย โอว..ว้าว... แพ้ค่ะ แพ้คำว่าบุฟเฟ่ต์ ทางร้านมีบุฟเฟ่ต์ให้เลือก 3 ราคานะคะ มีเวลาทาน 1 ชั่วโมง 30 นาทีค่ะ เฉพาะวันจันทร์-ศุกร์ ไม่เว้นใันหยุดนักขัตฤกษ์ ไปจนถึง 29 สิงหาคม 2014

- Happy Refill 325 บาท ทานได้ 17 รายการ เครื่องดื่มรีฟิล (หมูสามชั้นรมควัน ข้าวผัดกระเทียมเบคอน ข้าวผัดกระเทียม ข้าวสวย เบคอน เนื้อสไลด์ เนื้อติดมัน เนื้อไก่ เนื้อหมู คามาโบโกะ ข้าวโพดอ่อน แครอท หมูสามชั้น ตับหมู มารูโตะมากิ เส้นอูด้ง กะหล่ำปลีสไลด์ น้ำเปล่า โค้ก น้ำขา)

- Super Refill 425 บาท ทานได้ 31 รายการ เครื่องดื่มรีฟิล (เนื้อปลาแซลมอน กุ้งสด หอยเชลล์ ปลาหมึก หมูคุโรบุตะ แฮมสด เนื้อปลามาอิมาอิ แมงกะพรุน ลูกชิ้นปลาหมึก อุด้งปลา เห็ดออรินจิ เห็ดเข็มทอง เห็ดหูหนูขาว ผักกวางตุ้งไต้หวัน)

- Deluxe Refill 499 บาท ทานได้ 40 รายการ เครื่องดื่มรีฟิล (เนื้อริบอาย ปลาค๊อด เนื้อสันคอหมู หอยแมลงภู่นิวซีแลนด์ อกเป็ดรมควัน เห็ดหอม เบคอนสไปซี่ เยื่อไผ่ กุ้งแแม่น้ำ)

ว่าแล้วก็จัดเลยชุดใหญ่ 499 บาทกันค่ะที่ทานแล้วมีไฮไลด์คือ
- ริบอาย สไลด์มาแผ่นใหญ่มาก บางเฉียบ จะปิ้งจะต้มก็ทานได้ดีค่ะ
- กุ้งแม่น้ำ ตอนแรกตั้งใจจะปิ้ง แต่ถ้าปิ้งคงสุกไม่ทันในเวลากินที่มี สุดท้ายเราแกะเปลือกเอาเนื้อต้มค่ะ ฮ่าๆๆ
- หอยแมลงภู่นิวซีแลนด์ ตัวใหญ่มาก แต่สดน้อยไปหน่อยนะคะ 
- เยื่อไผ่ ต้มๆแล้วนิ่มทานง่าย กรุบๆดีค่ะ
- เนื้อปลาแซลมอน ไม่ค่อยสดเท่าไหร่ค่ะ ปิ้งไปแล้วทานจะมีกลิ่นหน่อยๆ อันนี้ไม่ค่อยชอบค่ะ
- หอยเชลล์ อันนี้เสริฟมีแบบแช่แข็งเย็นเจี๊ยบ หอยยังเป็นน้ำแข็งอยู่เลยค่ะ แต่ต้มสุกแล้วก็ทานได้นะคะ ถึงจะไม่ได้สดนักก็เถอะ
- ข้าวผัดกระเทียมเบคอน ถ้วยนี้ผิดหวังค่ะ มันอร่อยน้อยลงกว่าที่เคยประทับใจนะคะ ทานไม่หมดถ้วยค่ะ ไม่ได้สั่งข้าวผัดกระเทียมเฉยๆมาเทียบไม่รู้ว่ารสชาติเดียวกันมั้ยค่ะ
-อกเป็ดรมควัน หืมมมมมเนื้อแน่น ลงกระทะให้ร้อนๆทานอร่อยค่ะ

การบริการไม่ค่อยเท่าไหร่นะคะ อาจจะเพราะลูกค้าเยอะด้วย การรีฟิลน้ำทำได้ช้า อาหารสั่งไปแล้วรอนานค่ะ
รวมๆแล้วคะแนนร้านนี้ 8/10 ค่ะ